KAMART บวกแรง หลังตลท.ปลดเครื่องหมาย H
KAMART บวกแรง หลังตลท.ปลดเครื่องหมาย H ล่าสุด ณ เวลา 11.58 น. ราคาอยู่ที่ 7.20 บาท บวก 0.25 บาท หรือ 3.60% สูงสุดที่ 7.45 บาท ต่ำสุดที่ 6.95 บาท มูลค่าซื้อขายที่ 45.53 ล้านบาท
11 ม.ค. 2559

ผู้สื่อข่าวรายงานว่า ราคาหุ้นบริษัท คาร์มาร์ท จำกัด (มหาชน) หรือ KAMART ณ เวลา 11.58น. ราคาอยู่ที่ 7.20 บาท บวก 0.25 บาท หรือ 3.60% สูงสุดที่ 7.45 บาท ต่ำสุดที่ 6.95 บาท มูลค่าซื้อขายที่ 45.53 ล้านบาท ขณะที่ดัชนีตลาดหุ้นไทยโดยรวมลบ 0.89%

อนึ่งเช้านี้ ตลาดหลักทรัพย์แห่งประเทศไทย (ตลท.) หยุดพักการซื้อขายหลักทรัพย์ KAMART หลังมีข่าวในหน้าหนังสือพิมพ์ฉบับหนึ่งว่าผู้บริหาร KAMART ให้สัมภาษณ์เกี่ยวกับผลการดำเนินงานของบริษัทว่ารายได้ในปี 2558 เติบโต 30% และมีความสามารถในการทำกำไรสูงสุดในรอบหลายปีที่ระดับ 200 ล้านบาท ซึ่งข้อมูลดังกล่าวเป็นข้อมูลสำคัญและอาจส่งผลกระทบต่อภาวะการซื้อขาย และการตัดสินใจลงทุนของหลักทรัพย์ดังกล่าว
ขณะที่แจ้ง ตลท. ว่าตามที่หนังสือพิมพ์รายงานว่านายวิวัฒน์ ทีฆคีรีกุล ประธานกรรมการบริหาร ของ KAMART เปิดเผยว่า บริษัทมั่นใจรายได้ในปี 58 เติบโต 30% ต่อปี ส่วนความสามารถในการทำกำไรสูงสุดในรอบหลายปีที่ระดับ 200 ล้านบาทนั้น บริษัทไม่เคยเป็นผู้ให้ข่าวดังกล่าว
ทั้งนี้ ตลท. ได้ทำการปลดเครื่องหมาย Hรอบเช้าเวลา 11:15 น. หลัง KAMART ชี้แจงข้อมูลดังกล่าว